Sigmundur Davíð Gunnlaugsson og Björn Ingi Hrafnsson standa fyrir nýjum stjórnmálaflokk , Samvinnuflokknum . Vísir / Valli Fréttin hefur verið uppfærð . Sigmundur Davíð Gunnlaugsson , fyrrverandi forsætisráðherra , gengur til liðs við Samvinnuflokkinn fyrir komandi kosningar samkvæmt heimildum fréttastofu . Ekki hefur náðst í Sigmund í dag til að fá þetta staðfest . Eins og Vísir greindi frá fyrr í dag hefur Sigmundur ákveðið að segja skilið við Framsóknarflokkinn og sendi hann frá sér ítarlegt bréf til flokksmanna Framsóknar í dag . Þar fór hann ítarlega yfir níu ára feril sinn innan flokksins og þykir honum mjög hafa verið að sér vegið undanfarið eitt og hálft ár eða svo . Björn Ingi ætlar ekki fram Fjölmiðlamaðurinn Björn Ingi Hrafnsson er skráður rétthafi lénsins samvinnuflokkurinn.is en segist ekki vera á leið í framboð . „ Ég er ekki sjálfur á leið í framboð . Ég vildi bara taka þátt í að búa til nýtt borgaralegt afl þar sem jöfnuður , réttlæti og framfarir leika lykilhlutverk . Ég er viss um að á næstunni muni öflugir aðilar ganga til liðs við okkur og stofna þennan flokk með formlegum hætti og veita honum forystu . Ég sé fyrir mér að þeir komi úr ýmsum áttum , líka fólk sem hefur hingað til ekki látið að sér kveða á hinu pólitíska sviði , “ sagði Björn Ingi í samtali við fréttastofu í gær . Í bréfi sínu segir segir Sigmundur Davíð að vinnubrögð Framsóknarflokksins séu honum þvert um geð og að alls hafi í hans formannstíð verið gerðar sex tilraun til að fella hann af formannsstól . Hann hafi því staðið frammi fyrir tveimur valkostum þegar í ljós kom að boðað yrði til kosninga í lok október , að láta sig hafa vinnubrögð flokksins eða stofna nýtt framboð . „ Flokk sem leitar til þeirra sem best þekkja til á hverju sviði og styður góðar hugmyndir sama hvaðan þær koma , “ skrifar Sigmundur .